S-113/2009

Mál þetta, sem dómtekið var fyrr í dag, er höfðað samkvæmt ákæru útgefinni af lögreglustjóranum á höfuðborgarsvæðinu 19. janúar 2009 á hendur S-kk-þgf B-kk-þgf S-kk-þgf, kt. […], Hraunbæ 106, Reykjavík, fyrir eftirtalin brot:

I.

Fyrir umferðarlagabrot, með því að hafa aðfaranótt laugardagsins 5. maí 2007 ekið bifreiðinni AT-876 með 116 km hraða á klst. austur Vesturlandsveg í Ártúnsbrekku í Reykjavík, þar sem hámarkshraði var 80 km hraði á klst., uns lögregla stöðvaði aksturinn.

Þetta er talið varða við 1. sbr., 3. mgr. 37. gr., sbr. 1. mgr. 100. gr., umferðarlaga nr. 50/1987.

II.

Fyrir umferðarlagabrot, með því að hafa aðfaranótt sunnudagsins 10. febrúar 2008 ekið bifreiðinni SK-352, undir áhrifum áfengis (vínandamagn í blóði 1,25‰) austur Hafnarstræti í Reykjavík, uns lögregla stöðvaði aksturinn í fyrrnefndri götu.

Þetta er talið varða við 1. sbr., 3. mgr. 45. gr., sbr. 1. mgr. 100. gr., umferðarlaga nr. 50/1987, sbr. 1. gr. laga nr. 48/1997.

III.

Fyrir umferðarlagabrot, með því að hafa að morgni laugardagsins 28. júní 2008 ekið bifreiðinni SK-352, undir áhrifum áfengis (vínandamagn í útöndunarlofti 0,25 mg/l.) suður Skógarsel í Reykjavík, uns lögregla stöðvaði aksturinn við verslun N1 við fyrrnefnda götu.

Þetta er talið varða við 1. sbr., 2. mgr. 45. gr., sbr. 1. mgr. 100. gr., umferðarlaga nr. 50/1987, sbr. 1. gr. laga nr. 48/1997.

IV.

Fyrir umferðarlagabrot, með því að hafa aðfaranótt laugardagsins 16. ágúst 2008 ekið bifreiðinni PM-274, óhæfur um að stjórna henni örugglega vegna áhrifa ávana og fíkniefna (amfetamín í blóði 290 ng/ml.) (Metamfetamín í blóði 175 ng/ml.) og sviptur ökuréttindum vestur Hverfisgötu í Reykjavík, uns lögregla stöðvaði við gatnamót Frakkastígs og Hverfisgötu.

Þetta er talið varða við 1. og 2. mgr. 45. gr. a. og 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

V.

Fyrir fíkniefnalagabrot, með því að hafa þriðjudaginn 16. september 2008, í bifreiðinni PM-274 á lögreglustöðinni á Selfossi, haft í vörslum sínum 0,21 g af amfetamíni, sem lögregla fann við leit.

Er brot þetta talið varða við 2. gr., sbr. 5. laga um ávana- og fíkniefni

nr. 65/1974, með áorðnum breytingum, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með áorðnum breytingum.

VI.

Fyrir hylmingu, með því að hafa sunnudaginn 28. september 2008, á þáverandi dvalarstað sínum að Veghúsum 17, Reykjavík, haft í vörslum sínum 2 hátalara af gerðinni Bang og Olufsen og geislaspilara af sömu gerð, samtals að verðmæti 793.000 krónur, sem stolið var úr verslun Bang og Olufsen, Síðumúla 21, Reykjavík, aðfaranótt sunnudagsins 28. september 2008, sem fannst við leit lögreglu, þrátt fyrir að vita að um þjófstolna muni væri að ræða og þannig haldið þeim ólöglega fyrir eiganda þeirra.

Þetta er talið varða við 1. mgr. 254. gr. almennra hegningarlaga nr. 19/1940.

VII.

Fyrir þjófnað, með því að hafa aðfaranótt mánudagsins 29. september 2008, í félagi við 4 menn, á skemmtistaðnum Broadway, Ármúla 9, Reykjavík, stolið m.a. 61 flösku af áfengi, fimm mögnurum, hljóðblöndunartæki, geislaspilara, fartölvu, ljóskastara og ýmsum fatnaði.

Þetta er talið varða við 244. gr. almennra hegningarlaga nr. 19/1940.

VIII.

Fyrir fíkniefnalagabrot, með því að hafa aðfaranótt mánudagsins 29. september 2008, í bifreiðinni PM-274 í porti lögreglustöðvarinnar við Hverfisgötu 113, Reykjavík, haft í vörslum sínum 5,13 g af amfetamíni og tvær töflur af ecstasy.

Þetta er talið varða við 2. gr., sbr. 5. laga um ávana- og fíkniefni

nr. 65/1974, með áorðnum breytingum, og 6. gr. hvað varðar ecstacy, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með áorðnum breytingum.

IX.

Fyrir húsbrot, með því að hafa mánudaginn 6. október 2008, í félagi við I-kk-þf G. S-kk-þf, kt. […], ruðst heimildarlaust inn í íbúð að Naustabryggju 55, Reykjavík, með því að brjóta rúðu á svalahurð íbúðarinnar.

Þetta er talið varða við 231. gr. almennra hegningarlaga nr. 19/1940.

X.

Fyrir umferðarlagabrot, með því að hafa miðvikudaginn 8. október 2008 ekið bifreiðinni PM-274, sviptur ökuréttindum um bifreiðastæði við verslunarkjarnann Miðgarð við Langarima í Reykjavík, uns lögregla stöðvaði aksturinn við fyrrnefnt bifreiðastæði.

Þetta er talið varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

XI.

Fyrir þjófnað, með því að hafa föstudaginn 10. október 2008, í félagi með þremur mönnum, brotist í auðgunarskyni inn í húsnæði Drafnarfells ehf. við Stórhöfða 35, Reykjavík, með þeim ásetningi að stela þar verðmætum.

Þetta er talið varða við 244. gr., sbr. 20. gr. laga nr. 19/1940.

XII.

Fyrir umferðarlagabrot, með því að hafa aðfaranótt laugardagsins 11. október 2008 ekið bifreiðinni ZM-703, sviptur ökuréttindum um Tryggvagötu í Reykjavík, uns lögregla kom að bifreiðinni á móts við skemmtistaðinn Glaumbar.

Þetta er talið varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

XIII.

Fyrir umferðarlagabrot, með því að hafa aðfaranótt mánudagsins 13. október 2008 ekið bifreiðinni OM-187, sviptur ökuréttindum um Hallarmúla og austur Suðurlandsbraut í Reykjavík, uns lögregla stöðvaði aksturinn á móts við hús númer 12 við Suðurlandsbraut.

Þetta er talið varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

XIV.

Fyrir hylmingu, með því að hafa mánudaginn 20. október 2008, á þáverandi dvalarstað sínum að Veghúsum 17, Reykjavík, haft í vörslum sínum borðtölvu af gerðinni Apple, sem stolið var úr Brekkuhúsum 1, Reykjavík, 16. október 2008, og skjávarpa af gerðinni Dell, sem stolið var úr Árbæjarskóla aðfaranótt 20. október 2008, sem fannst við leit lögreglu, þrátt fyrir að vita að um þjófstolna muni væri að ræða og þannig haldið þeim ólöglega fyrir eigendum þeirra.

Þetta er talið varða við 1. mgr. 254. gr. almennra hegningarlaga nr. 19/1940.

XV.

Fyrir umferðarlagabrot, með því að hafa að morgni sunnudagsins 26. október 2008 ekið bifreiðinni JF-754, sviptur ökuréttindum norður Bæjarháls í Reykjavík, uns lögregla stöðvaði aksturinn við Höfðabakka.

Þetta er talið varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

XVI.

Fyrir umferðarlagabrot, með því að hafa að morgni laugardagsins 8. nóvember 2008 ekið bifreiðinni SB-O18, undir áhrifum áfengis (vínandamagn í útöndunarlofti 0,28 mg/l.) og sviptur ökuréttindum frá verslun Select við Vesturlandsveg í Reykjavík, suður Bæjarbraut og vestur Hraunbæ, uns bifreiðin stöðvaði fyrir utan hús númer 113 við Hraunbæ.

Þetta er talið varða við 1. sbr., 2. mgr. 45. gr. og 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 1. gr. laga nr. 48/1997.

XVII.

Fyrir umferðalagabrot, með því að hafa miðvikudaginn 12. nóvember 2008 ekið bifreiðinni PM-274, sviptur ökuréttindum, um bifreiðastæði við bensínstöð N1 á Ártúnshöfða, Reykjavík.

Þetta er talið varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

XVIII.

Fyrir hylmingu og vopnalagabrot, með því að hafa miðvikudaginn 12. nóvember 2008, á þáverandi dvalarstað sínum að Veghúsum 17, Reykjavík, haft í vörslum sínum fjölda af handhnýttum veiðiflugum og veiðihjól, snjóbrettaskó af gerðinni Nitro og verkfæratösku, sem stolið var úr bílskúr við Torfufell 28 í Reykjavík 11. nóvember 2008, fartölvu af gerðinni HP, sem stolið var frá Orkustofnun á Grensásvegi í Reykjavík þann 6. nóvember 2008, og tvær fartölvur, aðra af gerðinni Acer og hina af gerðinni Packard Bell, sem stolið var úr tölvuversluninni Kísildalur í Álfheimum 2 í Reykjavík þann 29. október 2008, sem fannst við leit lögreglu, þrátt fyrir að vita að um þjófstolna muni væri að ræða og þannig haldið þeim ólöglega fyrir eigendum þeirra, auk þess að hafa í vörslum sínum, á sama stað og stund, hníf með 13cm löngu blaði, borðfót sem útbúinn hafði verið sem kylfa og rafmagnsbyssu af gerðinni Z-Force.

Þetta er talið varða við 1. mgr. 254. gr. almennra hegningarlaga nr. 19/1940 og a. og c. lið 2. mgr. 30. gr., sbr. 1. mgr. 36. gr., vopnalaga nr. 16/1998.

XIX.

Fyrir hylmingu, með því að hafa fimmtudaginn 20. nóvember 2008, á þáverandi dvalarstað sínum að Veghúsum 17, Reykjavík, haft í vörslum sínum silfraðan vasapela, sem stolið var úr bílskúr við Torfufell 28 í Reykjavík þann 11. nóvember 2008, flatskjá af gerðinni Technordix, sem stolið var úr gistiheimili við Borgarholtsbraut 44 í Kópavogi þann 30. október 2008, harðan disk af gerðinni Sarotech Abigis, sem stolið var úr Kastalagerði 3 í Kópavogi þann 26. ágúst 2008, og harðan disk af gerðinni Icybox, sem stolið var úr tölvuversluninni Kísildalur í Álfheimum 2 í Reykjavík þann 29. október 2008, sem fannst við leit lögreglu, þrátt fyrir að vita að um þjófstolna muni væri að ræða og þannig haldið þeim ólöglega fyrir eigendum þeirra.

Þetta er talið varða við 1. mgr. 254. gr. almennra hegningarlaga nr. 19/1940.

XX.

Fyrir umferðarlagabrot, með því að hafa aðfaranótt mánudagsins 24. nóvember 2008 ekið bifreiðinni LH-Y17, óhæfur um að stjórna henni örugglega vegna áhrifa ávana og fíkniefna (amfetamín í blóði 665 ng/ml.) (MDMA í blóði 110 ng/ml.), sviptur ökuréttindum og án þess að hafa öryggisbelti bifreiðarinnar spennt frá Nökkvasundi í Reykjavík, uns lögregla stöðvaði aksturinn á Langholtsvegi.

Þetta er talið varða við 1. og 2. mgr. 45. gr. a., 1. mgr. 48. gr. og 1. mgr. 71. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

XXI.

Fyrir vopnalagabrot, með því að hafa laugardaginn 13. desember 2008, á þáverandi dvalarstað sínum að Ásgarði 2, Reykjavík, haft í vörslum sínum hníf með þremur hnífsblöðum.

Þetta er talið varða við b. lið 2. mgr. 30. gr., sbr. 1. mgr. 36. gr., vopnalaga nr. 16/1998.

XXII.

Fyrir fíkniefnalagabrot, með því að hafa sunnudaginn 21. desember 2008, á lögreglustöðinni við Hverfisgötu 113 í Reykjavík, haft í vörslum sínum 2,27 g af amfetamíni, sem lögregla fann við leit.

Þetta er talið varða við 2. gr., sbr. 5. laga um ávana- og fíkniefni

nr. 65/1974, með áorðnum breytingum, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með áorðnum breytingum.

XXIII.

Fyrir þjófnað, með því að hafa mánudaginn 22. desember 2008, í félagi við Þ-kk-þf B. H-kk-þf, með leynd brotist inn í bifreiðageymslu að Flétturima 9-11 í Reykjavík og slegið eign sinni á bifhjólahjálm, kuldaúlpu að gerðinni Nort Fach og tveimur bifhjólagleraugum af tegundinni Scott.

Þetta er talið varða við 244. gr. almennra hegningarlaga nr. 19/1940.

XXIV.

Fyrir tilraun til þjófnaðar, með því að hafa mánudaginn 22. desember 2008, í félagi við Þ-kk-þf B. H-kk-þf, reynt að slá eign sinni á bifhjólið HT-F39, sem staðsett var við bifreiðageymslu að Flétturima 9-11 í Reykjavík, með því að reyna að gangsetja það, með þeim afleiðingum að skemmdir urðu á kveikjulásbúnaði bifhjólsins, og reynt að brjótast inn í hjólhýsið LR-805, sem staðsett var gegnt bifreiðargeymslunni að Flétturima 9-11, með þeim afleiðingum að skemmdir urðu á dyrabúnaði þess.

Þetta er talið varða við 244. gr. almennra hegningarlaga nr. 19/1940, sbr. 1. mgr. 20. gr. sömu laga.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Jafnframt að 7,61 g af amfetamíni, tvær töflur af ecstacy og ofangreind vopn, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 hvað varðar fíkniefnin en skv. 2.tl. 1. mgr. 69. gr. almennra hegningarlaga og 2. ml. 1. mgr. 37. gr. vopnalaga hvað varðar vopnin.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í september 1987. Ákærði gekkst í tvígang undir sáttir hjá lögreglustjóra á árinu 2003 vegna brota gegn ákvæðum laga um ávana- og fíkniefni og umferðarlögum. Honum var veitt ákærufrestun á því ári fyrir þjófnað, auk þess sem hann var dæmdur í 15 daga skilorðsbundið fangelsi fyrir þjófnað, nytjastuld og umferðarlagabrot. Honum var á ný veitt ákærufrestun á árinu 2004 fyrir þjófnað. Hann var 3. júní 2005 dæmdur í 10 mánaða fangelsi skilorðsbundið til þriggja ára, m.a. vegna brota gegn lögum um ávana- og fíkniefni. Ákærði gekkst undir sátt á árinu 2005 fyrir brot gegn umferðarlögum, auk þess sem honum var í dómi ekki gerð refsing fyrir þjófnað. Hann var 28. október 2005 dæmdur í 12 mánaða fangelsi skilorðsbundið til þriggja ára fyrir brot gegn lögum um ávana- og fíkniefni. Var dómurinn frá 3. júní 2005 þá dæmdur með. Ákærði gekkst tvívegis undir sektargreiðslur á árinu 2006 fyrir brot gegn umferðarlögum og lögum um ávana- og fíkniefni. Loks gekkst ákærði tvívegis undir sektargreiðslur á árinu 2007 fyrir brot gegn lögum um ávana- og fíkniefni. Með brotum þeim sem hér eru til meðferðar hefur ákærði rofið skilorð 12 mánaða refsidómsins frá árinu 2005. Verður dómurinn nú tekinn upp og dæmdur með þeim brotum sem hér eru til meðferðar. Brot ákærða eru öll frá síðari hluta árs 2008, ef utan er skilið brot samkvæmt I. kafla ákæru, sem er hegningarauki við tvær sáttir frá árinu 2007. Ákærði er ungur að árum og hefur játað öll brot sín hreinskilnislega. Með hliðsjón af því er refsing hans ákveðin fangelsi í 18 mánuði, sem í ljósi sakaferils ekki er unnt að skilorðsbinda. Gæsluvarðhaldsvist ákærða frá 23. desember sl. til dómsuppkvaðningardags kemur til frádráttar refsingu.

Með vísan til lagaákvæða í ákæru skal ákærði sviptur ökurétti í 2 ár frá 28. júní 2008.

Upptæk eru gerð til ríkissjóðs 7,61 g af amfetamíni, 2 töflur af ecstacy og hnífur skv. XXI. kafla ákæru sem lögregla lagði hald á við rannsókn málsins.

Ákærði greiði 415.499 krónur í sakarkostnað þar með talin málsvarnarþóknun skipaðs verjanda hans, B-kk-ef N-kk-ef hæstaréttarlögmanns, 112.050 krónur.

D ó m s o r ð :

Ákærði, S-kk-nf B-kk-nf S-kk-nf, sæti fangelsi í 18 mánuði. Óslitið gæsluvarðhald ákærða frá 23. desember 2008 til dagsins í dag komi til frádráttar refsingu.

Ákærði er sviptur ökurétti í 2 ár frá 28. júní 2008.

Upptæk eru gerð til ríkissjóðs 7,61 g af amfetamíni, 2 töflur af ecstacy og hnífur skv. XXI. kafla ákæru sem lögregla lagði hald á við rannsókn málsins.

Ákærði greiði 415.499 krónur í sakarkostnað þar með talin málsvarnarþóknun skipaðs verjanda hans, B-kk-ef N-kk-ef hæstaréttarlögmanns, 112.050 krónur.

S-kk-nf S-kk-nf.